Dwaalkoeël eis omstander | Maroela Media
Dwaalkoeël eis omstander
'n Onskuldige omstander is Donderdag in Port Elizabeth se noordelike voorstede dood toe 'n dwaalkoeël hom getref het.
Kol. Priscilla Naidu, woordvoerder van die polisie, het gesê 'n dwaalkoeël het Ambrose Booi (58) in die bors getref en hy is op die toneel dood verklaar.
Naidu het gesê die polisie doen 'n beroep op die publiek om hulle te help om twee vermeende lede van die Hondekoppe-bende op te spoor nadat hulle skote afgevuur het by 'n huis in Burkestraat in Bloemendal.
Die twee bendelede het glo omstreeks 14:00 by die huis, wat glo aan 'n bendelid van dieselfde bende behoort, aangekom en skote afgevuur.
Volgens Naidu het die verdagtes daarna gevlug en is niemand in die huis beseer nie. Die provinsiale bende-eenheid ondersoek 'n saak van moord.
Die jongste skietery bring die dodetal van mense wat in November in Port Elizabeth se noordelike voorstede doodgeskiet is op tien te staan.
Kan polisie nie klopjag uitvoer en alle onwettige vuurwapens annekseer?
Ek het self 'n dwaalkoeël deur gang se dak gekry so 2 weke gelede. Forensies het die punt kom optel en my 'n saaknommer gegee. Geen invalshoeke is gemeet nie en daar baie maal gesê; "Eish! You are so lucky" Nog nie weer iets van die Polisie gehoor nie. Maroela het ook nie in die storie belanggestel nie.